OpenLLM-France/wikimedia huggingface dataset:
# Avishai Cohen (contrabaixista)

* Aquest article tracta sobre el contrabaixista Avishai Cohen. Vegeu-ne altres significats a «Avishai Cohen (trompetista)».
Avishai Cohen (en hebreu, אבישי כהן) (Kibbutz Kabri, Israel, 20 d'abril de 1970) és un contrabaixista, compositor, cantant i arranjador israelià de jazz. No s'ha de confondre amb Avishai Cohen (trompetista).

## Biografia

Avishai va començar tocant el piano als 9 anys, però va canviar al baix elèctric als 14 anys, inspirat per Jaco Pastorius. Després de tocar dos anys en una banda de l'exèrcit, durant el seu servei militar obligatori, va prendre classes de baix amb Michael Klinghoffer. Dos anys després es va traslladar a Nova York, per prendre contacte amb altres músics de jazz. En els primers temps de la seva estada novaiorquesa, va treballar en la construcció, mentre tocava al metro i als carrers. Va estudiar música a The New School for Music, i va tocar amb algunes bandes de jazz llatí, fet que va facilitar que Danilo Pérez el cridés per formar part del seu trio.
Després d'un llarg període tocant en petits clubs, Cohen va rebre la trucada de Chick Corea i va obtenir un contracte d'enregistrament. El 1996, es va convertir en membre del sextet de Corea (Origin), i va publicar el seu primer àlbum en el segell d'aquest, Stretch. Cohen va romandre amb Corea fins a 2003, quan va crear el seu propi segell; des de llavors va tocar amb el seu propi grup, l'Avishai Cohen Trio, amb Mark Guiliana a la bateria i el seu compatriota Shai Maestro al piano. En alguns enregistraments ha ampliat el grup amb instruments de vent.
Cohen ha acompanyat, gravat i actuat amb un bon nombre de músics, a més de Corea, com ara Bobby McFerrin, Roy Hargrove, Herbie Hancock, Kurt Rosenwinkel, Nnenna Freelon o Paquito D'Rivera. També ha col·laborat amb Claudia Acuña (Wind from the South, 2000), Alicia Keys i la London Philharmonic Orchestra, amb força repercussió mediàtica. Ha estat destacat per Down Beat, i designat com un dels baixistes més influents del segle xx per la revista especialitzada Bass Player.

## Discografia

* Adama (1998)
* Devotion (1999)
* Colors (2000)
* Unity (2001)
* Lyla (2003)
* At Home (2004)
* Continuo (2006)
* As is...Live at the Blue Note (2007)
* Gently Disturbed (2008)
* Sha'ot Regishot (2008)
* Aurora (2009)
* Seven Seas (2011)
* Duende (2012)
* Almah (2013)
* From the darkness (2015)
* 1970 (2017)

## Referències

* ↑ «Avishai Cohen | Bajos y Bajistas» (en espanyol europeu). [Consulta: 6 setembre 2018].
* ↑ «Avishai Cohen :: interview». [Consulta: 6 setembre 2018].
* ↑ «Avishai Cohen i la banda sonora de les seves arrels». Ara.cat.
* ↑ «CD Review: Avishai Cohen Trio "From Darkness"» (en anglès). BassPlayer.com.

## Enllaços externs

* Pàgina web oficial
# Foliot

L'escapament denominat internacionalment "verge-foliot" es designa en català "escapament d'agulla i esperit".
El foliot és un tipus d'escapament de rellotge inventat entre els anys 1300 i 1400, alguns autors indiquen que va poder ser l'any 1285 quan es va inventar el primer foliot. El nom prové etimològicament del francès: " Faire le fou ": estar boig , o donar voltes com un boig, es denominava afectuosament "boget". Està caracteritzat per tenir unescapament (en anglès:Verge Escapement) perpendicular a l'eix de gir principal del rellotge, sobre aquest hi ha una roda dentada que és moguda per dos pesos penjant d'una politja (els pesos solen ser pedres elegides apropiadament pel seu pes), aquesta roda empeny 2 paletes fixades a una vareta que fa moure una barra horitzontal oscil·lant, en forma de creu, en direcció oposada. Com que no disposa de regulador la precisió d'aquest rellotge no era gaire bona, arribant a perdre més o menys mitja hora al dia en el millor dels casos.
El foliot va aconseguir majors precisions al segle 17. a causa de la introducció del pèndol.

## Bibliografia

* " How to Make a foliot Clock ", Steven G. Conover, ISBN 0-9624766-8-4, Amb 74 Il·lustracions indica pas a pas com construir un Foliot
* Bolter, David J., Turing's Man: Western Culture in the Computer Age , The University of North Carolina Press, Chapel Hill, NC (1984). ISBN 0-8078-4108-0
    * Macey, Samuel L., Clocks and the Cosmos: Time in Western Life and Thought , Archon Books, Hamden, Conn., (1980)

## Referències

* ↑ El gran rellotge de Barcelona. Martí Vergés i Trias.
* ↑ José Daniel Barquero Cabrero. Enciclopèdia del rellotge de butxaca: història, catalogació, mecànica i detalls de la major selecció de col·leccions públiques, privades i museus internacionals. Editorial AMAT, 1 gener 2005, p. 245 -. ISBN 978-84-9735-189-8 [Consulta: 5 febrer 2012].
# Font monoespaiada

Una font monoespaiada o lletra tipogràfica monoespaiada, també anomenada lletra tipogràfica d'amplada fixa o no proporcional, és una lletra tipogràfica on les lletres i caràcters ocupen cadascun la mateixa quantitat d'espai horitzontal. Això contrasta amb la lletra tipogràfica d'amplada variable, on tenen amplades diferents.
Les lletres tipogràfiques monoespaiades són habituals en les màquines d'escriure i per a la composició de codi informàtic.

## Notes

* ↑ Aquesta definició no s'aplica a la lletra tipogràfica amb CJK.

## Referències

* ↑ Rosendorf, Theodore. The Typographic Desk Reference. New Castle, Delaware: Oak Knoll Press, 2009, p. 12. ISBN 978-1-58456-231-3.
# Peter Utaka

Peter Utaka (Estat d'Enugu, Nigèria, 12 de febrer de 1984) és un futbolista nigerià que disputà vuit partits amb la selecció de Nigèria.
Selecció de Nigèria :
| Anys | Partits | Gols |
| 2010 | 1 | 1 |
| 2011 | 7 | 2 |
| Total | 8 | 3 |

## Referències

* ↑ National Football Teams

## Enllaços externs

* Peter Utaka a National-Football-Teams.com (anglès)
* http://www.ob.dk/?ModulFunctionID=16&FBPlayerID=2311
* http://resol.dr.dk/sportservice_person.aspx?personid=568936 Arxivat 2012-02-24 a Wayback Machine.
* http://www.sodasoccer.com/search/player/BADD36058CE64E3E.html Arxivat 2012-10-30 a Wayback Machine.
# Pere Armengou

Pere Armengou és el nom dels següents personatges:
* Pere Armengou i Manso (1854-1909), alcalde de Manresa
* Pere Armengou i Torra (1905 - 1990), arquitecte manresà.
# La Macarulla

La Macarulla és una muntanya de 565 metres que es troba al municipi de la Pobla de Claramunt, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ermita de la Trinitat (Sitges)

L'ermita de la Trinitat és un edifici de Sitges (Garraf) inclòs a l'Inventari del Patrimoni Arquitectònic de Catalunya.

## Descripció

És una ermita de petites dimensions que cau a l'est de Sitges, al cim de la muntanya que, avançant cap al mar, forma la punta de la Ferrosa. S'hi puja per un camí que surt de la carretera N-246, altre accés és el camí que surt des de l'antiga població de Vallcarca. Té una situació admirable, ja que s'hi veu una àmplia panoràmica de la costa, des de la punta de Llobregat fins al cap de Salou. L'edifici és de tipus popular i té al costat una construcció de caràcter modernista. L'ermita està emblanquinada i té un aspecte ben cuidat, ja que constantment s'hi fan feines de conservació

## Història

L'ermita és molt antiga i ja apareix en un document del 1375 en què consta que ja hi havia ermitans. La tradició diu que es va construir perquè en aquells indrets es va trobar una creu amb la imatge de la Santíssima Trinitat. L'actual capella és moderna, ja que a finals del segle xviii es va enfonsar la teulada i es va haver de reconstruir, alhora que s'engrandia l'edifici.

## Referències

* 1 2 «Ermita de la Trinitat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Bogomólovo

Bogomólovo - Богомолово (rus) - és un poble (un khútor) de l'óblast de Bélgorod, a Rússia. El 2010 tenia 0 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Fargo (desambiguació)

«Fargo» té aquests significats:
* Cinema: Fargo, pel·lícula dels germans Coen de 1996
* Televisió: Fargo (sèrie de televisió)
* Geografia: localitats dels Estats Units amb aquest nom:
** Fargo (Arkansas), a l'estat d'Arkansas
** Fargo (Califòrnia), a l'estat de Califòrnia
** Fargo (Dakota del Nord), a l'estat de Dakota del Nord
** Fargo (Geòrgia), a l'estat de Geòrgia
** Fargo (Oklahoma), a l'estat d'Oklahoma
# Philautus ocellatus

Philautus ocellatus és una espècie de granota que es troba a la Xina.
Està amenaçada d'extinció per la pèrdua del seu hàbitat natural.

## Referències

* Lau, M.W.N. & Haitao, S. 2004. Philautus ocellatus. Llista Vermella d'Espècies Amenaçades de la UICN 2006. Consulta: 8 de gener de 2008.
# Petró

Petró (en llatí Petron, en grec Πέτρων) o Petrones (Petronas, Πετρονάς) fou un metge grec nascut a l'illa d'Egina que va viure després d'Hipòcrates però abans d'Heròfil de Calcedònia i Erasístrat de Sició i probablement sobre la meitat del segle iv aC.
Sembla que va escriure un llibre sobre farmàcia segons Galè, (De Compositione Medicamentorum) però la seva notorietat derivava del tractament de la febre en els seus pacients. Els donava generalment molta quantitat de vi i mel, però segons Appuleu Cels això ho feia després que aconseguia fer baixar la febre.

## Referències

* ↑ Petron a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 215
# Assenay

Assenay és un municipi francès situat al departament de l'Aube i a la regió del Gran Est. L'any 2007 tenia 141 habitants.

## Demografia
### Població

El 2007 la població de fet d'Assenay era de 141 persones. Hi havia 44 famílies de les quals 4 eren unipersonals (4 homes vivint sols), 4 parelles sense fills, 28 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 46 eren l'habitatge principal de la família i 1 era una segona residència. Tots els 46 habitatges eren cases. Dels 46 habitatges principals, 38 estaven ocupats pels seus propietaris i 8 estaven llogats i ocupats pels llogaters; 2 tenien tres cambres, 12 en tenien quatre i 32 en tenien cinc o més. 41 habitatges disposaven pel capbaix d'una plaça de pàrquing. A 13 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Assenay el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 8 | 40 a 44 | 8 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 16 |
| 8 | 10 a 14 | 4 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 93 persones, 77 eren actives i 16 eren inactives. De les 77 persones actives 71 estaven ocupades (39 homes i 32 dones) i 6 estaven aturades (2 homes i 4 dones). De les 16 persones inactives 2 estaven jubilades, 9 estaven estudiant i 5 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa de fabricació d'altres productes industrials, 2 d'empreses de construcció, 2 d'empreses de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era una fusteria.
L'únic establiment comercial que hi havia el 2009 era una carnisseria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques d'Assenay a l'INSEE.
* Évolution et structure de la population Fitxa amb el detall de dades d'Assenay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fox (Alaska)

Fox és una concentració de població designada pel cens dels Estats Units a l'estat d'Alaska. Segons el cens del 2007 tenia 353 habitants.

## Demografia

Segons el cens del 2000, Fox tenia 300 habitants, 119 habitatges, i 71 famílies La densitat de població era de 8,5 habitants/km².
Dels 119 habitatges en un 34,5% hi vivien nens de menys de 18 anys, en un 49,6% hi vivien parelles casades, en un 6,7% dones solteres, i en un 39,5% no eren unitats familiars. En el 31,1% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,3% tenia menys de 18 anys, un 5% entre 18 i 24, un 32,7% entre 25 i 44, un 30% de 45 a 60 i un 4% 65 anys o més.
L'edat mediana era de 36 anys. Per cada 100 dones hi havia 117,4 homes. Per cada 100 dones de 18 o més anys hi havia 133,7 homes.
La renda mediana per habitatge era de 51.176 $ i la renda mediana per família de 64.107 $. Els homes tenien una renda mediana de 39.297 $ mentre que les dones 22.273 $. La renda per capita de la població era de 22.689 $. Cap de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Fox». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Fox». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
Viccionari
# Pasvalys

Pasvalys ( escoltar (?·pàg.), en polonès: Pozwoł) és una ciutat del comtat de Panevėžys, Lituània, situada a prop de la riba del riu Svalia. El 1557, el Tractat de Pozvol es va signar a la ciutat, el que va provocar que Ivan IV de Rússia iniciés la Guerra de Livònia.

## Ciutats agermanades

* Lievin, França
* Götene, Suècia
* Żory, Polònia

## Vegeu també

* Llista de ciutats de Lituània
* Districte municipal de Pasvalys Arxivat 2006-02-05 a Wayback Machine.

## Enllaços externs

* Pasvalys - Lloc web oficial (lituà) (anglès)
# Llac Murten

El llac Morat (alemany: Murtensee; francès: Lac de Morat) és un llac de Suïssa situat entre els cantons del Friburg i el Vaud, al peu del mont Vully. És el més petit dels llacs de Seeland o País dels Tres Llacs, amb 22,8 km². Deu el nom a la ciutat de Murten, situada en la seva riba oriental.

## Geografia

El principal afluent del llac és el Broye, que aporta un 63% del total que rep el llac. El llac de Murten està unit al llac de Neuchâtel pel canal de Broye. Serveix, juntament amb el llac de Neuchâtel, d'embassament de compensació per a les aigües de l'Aar que es desguassa al llac de Bienne. En efecte, si el nivell d'aquest últim pugés massa, el desbordament podria parar-se o fins i tot anar en sentit invers.
El llac té una longitud de 8,2 quilòmetres i una amplària màxima de 2,8 km. La profunditat màxima n'és de 45 metres. El llac té un volum d'aigua de 0,55 km³ i l'aigua roman en teoria 1,6 anys al llac.

## Activitats

En el moment d'Exposició Nacional Suïssa 2002, el llac va acollir, a 200 metres del port de Murten, un monòlit de l'artista Jean Nouvel. Feia 34 metres d'alt i va ser desmuntat de nou després de l'exposició nacional.

## Enllaços externs

* Diccionari històric de Suïssa (alemany)
* Nivells d'aigua del llac Murten Arxivat 2010-03-23 a Wayback Machine.
# Pierre Zakrzewski

Pierre Zakrzewski (París, 16 d'agost de 1966 - Horenka, 14 de març de 2022) va ser un periodista operador de càmera de Fox News amb ciutadania irlandesa i francesa que va morir durant la invasió russa d'Ucraïna del 2022.
Va créixer a Dublín i va assistir al St Conleth's College de Ballsbridge. Va ser reporter de guerra cobrint per a Fox News conflictes bèlics a Iraq, Afganistan i Síria. El desembre del 2021 va rebre el premi Fox News per haver jugat "un apper clau en l'evacuació dels autònoms afganesos i les seves famílies" després de la retirada nord-americana de l'Afganistan.
Va morir durant la invasió russa d'Ucraïna del 2022, el 15 de març del 2022 a Horenka, als afores de Kiev. L'exèrcit rus va atacar el vehicle on anava amb el seu company, Benjamin Hall, que va resultar ferit. En el mateix atac va morir la productora Oleksandra Kuvshinova. Va confirmar la mort de Zakrewski la consellera delegada de la cadena per la qual treballava, Fox News. Va morir amb 55 anys.

## Referències

* ↑ Benson, Samuel. «Fox News cameraman and Ukrainian journalist killed in Ukraine» (en anglès). [Consulta: 15 març 2022].
* ↑ Lviv, Daniel McLaughlin in. «Ukraine may not join Nato says Zelenskiy as Russia continues Kyiv bombardment» (en anglès). [Consulta: 16 març 2022].
* 1 2 «Guerra en Ucrania | Muere un cámara de la cadena Fox News y una productora ucraniana en unos ataques a las afueras de Kiev» (en castellà), 15-03-2022. [Consulta: 15 març 2022].
* ↑ LIBERATION. «Guerre en Ukraine: le caméraman franco-irlandais Pierre Zakrzewski tué près de Kyiv» (en francès). [Consulta: 17 març 2022].
* ↑ «Fox News cameraman Pierre Zakrzewski and Ukrainian journalist killed in Kyiv» (en anglès). BBC News, 15-03-2022.
* ↑ «Fox News Cameraman, Ukrainian Journalist Killed in Ukraine» (en anglès). [Consulta: 15 març 2022].
# Philipp Johann Ferdinand Schur

Philipp Johann Ferdinand Schur (1799-1878) va ser un botànic austríac (del Regne de Prússia).
Se'l coneix principalment per la seva monumental obra Enumeratio plantarum Transsilvaniae, xviii + 984 pp., amb multitud d'edicions. També va anar adquirint i obtenint de pròpia mà, una enorme col·lecció d'espècimens d'herbari, es troben avui als herbaris Lviv, i a Oberösterreichschen.

## Honors
### Eponímia

* (Asteraceae) Carduus × schurii Nyár.
* (Euphorbiaceae) Euphorbia × schurii Simonk.
* (Lamiaceae) Ajuga schurii Rouy
* (Orchidaceae) Dactylorhiza schurii (Klinge) Aver.
* (Poaceae) Koeleria schurii Ujhelyi
* (Polygonaceae) Polygonum schurii Fuss
* (Ranunculaceae) Aconitum schurii Beck
* (Rhamnaceae) Rhamnus × schurii Kárpáti
* (Rosaceae) Potentilla schurii Fuss ex Zimmeter

## Referències

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* ↑ Es poden consultar els tàxons descrits per aquest autor a International Plant Names Index (anglès)
* ↑ in Savul. Fl. Reipubl. Popul. Roman. ix. 672, 970 1964 (IK)
* ↑ in Termesz. Fuzet. x. 1886 183 (IK)
* ↑ Fl. France [Rouy & Foucaud] 11: 231 1909 (IK)
* ↑ Bot. Zhurn. (Moscú & Leningrado) 69(6): 875 1984 (IK)
* ↑ Ann. Hist.-Nat. Mus. Natl. Hung. 60: 90 1968 (IK)
* ↑ Fl. Transs. 560 (IK)
* ↑ Ann. Nat. Hofmus. Wien. vi. 1891 343 (IK)
* ↑ Bot. Közlem. 34: 193, 200 1937 (IK)
* ↑ Jahresber. K. K. Staats-Ober-Realschule Steyr 14: 17. 1884; Eur. Art. Gatt. Potentilla (IK)
# Equació de comptabilitat

L'equació de comptabilitat, o equació comptable, és un dels conceptes fonamentals en comptabilitat, sent la base sobre la qual se sustenta el sistema comptable per partida doble. Es defineix, sota els principis de comptabilitat generalment acceptats, de la següent forma:
D'aquesta forma, la suma del valor dels comptes de l'actiu haurà de ser igual a la suma de valor dels comptes del passiu més la suma del valor dels comptes del patrimoni.
A Lucca Pacioli se li reconeix l'ésser el primer a publicar una descripció del mètode de comptabilitat que els mercaders venecians van utilitzar durant el renaixement italià, la comptabilitat per partida doble.
# Ca la Pauleta

Ca la Pauleta és un edifici catalogat com a monument del municipi de Santa Coloma de Farners (Selva) inclòs en l'Inventari del Patrimoni Arquitectònic de Catalunya.

## Descripció

És un edifici de grans dimensions que fa xamfrà entre els carrers Pare Lluís Rodés, Centre i Sant Sebastià. La seva planta té forma trapezoïdal amb els costats irregulars. Es tracta d'una construcció de planta baixa i tres pisos. Les obertures dels dos pisos superiors són finestres rectangulars envoltades de pedra però destaquen les de la planta baixa i el primer pis amb arcs de mig punt també realitzats en pedra, amb clau de volta en relleu i pilastres. Les obertures rectangulars de la part inferior presenten una llinda horitzontal al damunt, sobresortint de la façana. Entre la planta baixa i la resta hi ha una cornisa que fa de divisió.
La part posterior de l'edifici, la que dona al carrer Centre, és menys treballada, només té dues obertures amb arc a baix i al primer pis i cap porta d'accés a dins l'edifici, mentre que la façana lateral té tres obertures arquejades i dos accessos, un dels quals està tapat per un caixer automàtic. Aquesta façana lateral és més ampla. Al xamfrà de l'edifici s'hi disposa la façana principal, estreta, igualment ornamentada en pedra, amb un portal rectangular flanquejat per dues columnes de fust llis. Al primer pis, destaca un balcó de ferro forjat i l'obertura tripartida entre pilastres, amb guardapols d'arc de mig punt només a la part central, i dues boles sortint als extrems. Cal destacar els cartells publicitaris que es disposen a la paret d'aquesta façana. El parament és de pedra granítica i està esgrafiat simulant carreus.

## Història

L'antic carrer Vall és ara el Pare Rodés. A la planta baixa d'aquest edifici, hi havia hagut el Bar Saballs.

## Referències

* 1 2 «Ca la Pauleta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].